สวัสดีค่ะ พอดีมีอาการที่เหม่อลอยบ่อยมากขึ้น ปกติเคยเหม่อเฉพาะช่วงที่อยู่นิ่งๆ เดี๋ยวนี้ในขณะที่ทำกิจกรรมต่างๆอยู่แต่ก็ยังเหม่อลอย เช่น กินข้าวอยู่ดีๆก็เหม่อ ทำงานหรือเขียนอะไรอยู่ก็เหม่อ เหมือนมือเราทำอีกอย่างแต่สมองคิดไปอีกอย่าง รู้สึกไม่ค่อยอยากทำอะไร อย่างนั่งนิ่งๆคนเดียว ไม่ค่อยอยากเข้าสังคม จากที่เคยชอบฟังเพลงมากก็เริ่มเบื่อที่จะฟัง อยากทราบว่าอาการแบบนี้มันคืออะไรคะ
สวัสดีค่ะ อาการเหม่อลอย ไม่ค่อยอยากทำอะไร เก็บตัวมากขึ้น อาจจะเป็นภาวะซึมเศร้า โรคซึมเศร้า หรือความผิดปกติทางอารมณ์ หรือสาเหตุทางกายเช่นมีอาการชักเป็นช่วงๆ แต่ก็อาจจะไม่อธิบายอาการไม่ค่อยอยากเข้าสังคมโดยควรสังเกตอาการตนเองอย่างใกล้ชิด หากมีพฤติกรรมดังกล่าวติดต่อกันเกิน 2 สัปดาห์ขึ้นไป ไม่มีช่วงที่ดีขึ้น ร่วมกับมีความรู้สึกอยากทำร้ายตนเอง มีพฤติกรรมการกินการนอนที่เปลี่ยนแปลงไป อาจเข้าข่ายการมีโรคซึมเศร้า ซึ่งควรได้รับการตรวจประเมินโดยจิตแพทย์ และรักษายาด้วยยาและจิตบำบัดในระยะยาวเบื้องต้นพยายามหาสิ่งที่ชอบทำเพื่อเบี่ยงเบนความสนใจ ใช้เวลากับเพื่อนหรือคนในครอบครัวให้มากขึ้น หากมีปัญหาอะไร พยายามหาทางแก้ไขหรืออย่างน้อยระบายออกมาเช่นทางคำพูดหรือการเขียนก็ได้ค่ะ